b'\n_START_ARTICLE_\nDarling (di\xc5\xa1ava)\n_START_PARAGRAPH_\nDarling je \xc5\xbeenska di\xc5\xa1ava, izdana preko podjetja Coty, Inc. in prvi parfum, ki ga je ogla\xc5\xa1evala Kylie Minogue. Parfum so izdali 9. novembra 2006. Parfum je oblikoval Thierry Wasser iz podjetja Firmenich Thierry Wasser je \xc5\xbeelel oblikovati parfum, ki bi odra\xc5\xbeal avstralsko pevko: glavne sestavine parfuma so avstralska sandalovina, karambola, frezija in boronija.\n_START_SECTION_\nOstale razli\xc4\x8dice di\xc5\xa1ave Darling\n_START_PARAGRAPH_\nLeta 2007 so izdali naslednik parfuma Darling, imenovan Sweet Darling. Originalni formuli parfuma so dodali \xc5\xa1e vanilijo, pa\xc4\x8duli in sladkorno peno. Parfum Sweet Darling je bil izdan v omejeni izdaji; na voljo je bil le v letu 2007. Leta 2008 je iz\xc5\xa1la \xc5\xa1e tretja razli\xc4\x8dica pesmi Darling, Sexy Darling. Oblikovala jo je Sophie Labbe, vklju\xc4\x8devala pa je vonjave rde\xc4\x8de pomaran\xc4\x8de, hru\xc5\xa1ke, vrtnice, ro\xc5\xbenate paprike, rde\xc4\x8de vrtnice, jasmina, mo\xc5\xa1usa, ro\xc5\xbee belle de nuit in sandalovine. Leta 2011 so izdali \xc5\xa1e eno razli\xc4\x8dico di\xc5\xa1ave Darling, imenovano Dazzling Darling.\n_START_SECTION_\nOstale di\xc5\xa1ave Kylie Minogue\n_START_PARAGRAPH_\nKylie Minogue je kasneje izdala \xc5\xa1e nekaj drugih di\xc5\xa1av, in sicer Couture, Showtime, Showtime Sparkle, Pink Sparkle in Pink Sparkle POP._NEWLINE_Di\xc5\xa1avi Showtime Sparkle in Pink Sparkle POP sta razli\xc4\x8dici parfumov Showtime in Pink Sparkle. Obe sta bili izdani le malo po svojih predhodnikih.'